Ц1ИЯБ СОНАЛЪУЛ Х1ИКМАЛЪАБИ.

Ц1ияб сон т1аде щун, басрияб хисун

Унел руго сонал нилъер г1умрудул,

Г1урччинаб елкалъун хисулареб рак1,

Херлъи г1агарлъулеб ц1орол дадалъун.

Г1азул ясик1оялъ къач1арал хьулал,

Сайгъатазул ц1ураб гьирилан кколел,

Гьоролъан чвахулел соназул чит1ир,

Чанги мурадалде жал щвелин ругел.

..

Г1умрудулъ дандч1валел г1адамал г1адин,

Г1алхул жанаварал елкада сверун,

Сих1ираб цер г1адал, гъугъаб ци г1адал,

Х1инкъараб г1анк1 г1адал, х1анч1и г1адинал.

Х1икмалъаби руго х1исаб гьабуни

Х1алк1олъиялдалъун нилъее кьурал,

Кьер-кьерал анищал , хьулал, хиялал,

Ахир кинаб бугеб баян льаларел.